***ՀԻՄՆԱՎՈՐՈՒՄ
«ԱԲՈՎՅԱՆ ՀԱՄԱՅՆՔԻ ՂԵԿԱՎԱՐԻՆ ԿԻՑ ԽՈՐՀՐԴԱԿՑԱԿԱՆ ՄԱՐՄԻՆՆԵՐԻ ԱՆԴԱՄՆԵՐԻՆ ՀԱՍԱՏԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ***

2021 թվականի դեկտեմբերի 5-ին կայացած ընտրություններում ձևավորվել են Աբովյան համայնքի տեղական ինքնակառավարման մարմինները։ Աբովյան համայնքի ավագանու 2021 թվականի դեկտեմբերի 17-ի N 1-Ա որոշմամբ ՀՀ կոտայքի մարզի Աբովյան համայնքի ղեկավար է ընտրվել Էդուարդ Վլադիմիրի Բաբայանը՝ ով իր պարտականությունները ստանձնել է 2021 թվականի դեկտեմբերի 20-ին: «Տեղական ինքնակառավարման մասին» օրենքի 18-րդ հոդվածի 1-ին մասի 34-րդ կետի և Աբովյան համայնքի ավագանու 2022 թվականի մայիսի 06-ի N 41-Ա որոշմամբ հաստատված կարգի պահանջներիկատարումն ապահովելու նպատակով անհրաժեշտություն է առաջացել ընդունել «Աբովյան համայնքի ղեկավարին կից խորհրդակցական մարմինների անդամներին հասատելու մասին» Աբովյան համայնքի ավագանու որոշման նախագիծը:
Աբովյան համայնքի ղեկավարին կից, համայնքի տարածքում հասարակական կարգով գործող խորհրդակցական մարմիններն են՝

1. համայնքի զարգացման հնգամյածրագրի և տարեկան բյուջեի կառավարման ԽՄ.

2. քաղաքաշինության, հողօգտագործման, տնտեսական ենթակառուցվածքների, կոմունալ տնտեսության, շրջակա միջավայրի պաշտպանության և տրանսպորտի հարցերի ԽՄ.

3. կրթության, մշակույթի, երիտասարդության հետ տարվող աշխատանքների, առողջապահության, սպորտի, սոցիալական (այդ թվում՝ երեխաների պաշտպանության) հարցերի ԽՄ:

ԽՄ-ների նպատակը, խնդիրներն ու գործառույթները սահմանված են ավագանու 2022 թվականի մայիսի 6-ի N 41-Ա որոշմամբ հաստատված հավելվածով։

ԽՄ-ների միջոցով ապահովվում է համայնքի բնակիչների, քաղաքացիական հասարակության և մասնավոր հատվածի կազմակերպությունների ներկայացուցիչների մասնակցությունը համայնքի կառավարմանն ու զարգացմանը:

ԽՄ-ները կարող են խորհրդատվություն, եզրակացություններ և առաջարկություններ ներկայացնել համայնքի ղեկավարին՝ այդպիսով ակտիվ մասնակցություն ունենալով համայնքում քաղաքականությունների մշակման, որոշումների ընդունման և դրանց իրականացման արդյունքների մոնիթորինգի և գնահատման գործընթացներին:

Ելնելով վերոգրյալից՝ Աբովյան համայնքի ավագանու քննարկման է ներկայացվում «Աբովյան համայնքի ղեկավարին կից խորհրդակցական մարմինների անդամներին հասատելու մասին» Աբովյան համայնքի ավագանու որոշման նախագիծը:
Աբովյան համայնքի ավագանու «Աբովյան համայնքի ղեկավարին կից խորհրդակցական մարմինների անդամներին հասատելու մասին» որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Աբովյան համայնքի ավագանու «Աբովյան համայնքի ղեկավարին կից խորհրդակցական մարմինների անդամներին հասատելու մասին» որոշման նախագծի ընդունման առնչությամբ Աբովյան համայնքի բյուջեի եկամուտներում և ծախսերում փոփոխություններ չեն առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**